ZULAIKA PORTILLO (EH Bildu, 2013-12-05):
Eta datorren urtean berriz ere soldataren izozketa aplikatuko zaie.
Murrizketa guzti horiekin, langileek galdu duten erosmen ahalmena kalkulatzen da % 20 eta 30 bitartekoa dela eta hori langile publikoei dagokienez.
Soberan esan dugu, arlo pribatuan lan egiten dutenei ere, izugarrizko murrizketak egiten ari zaizkiela enpresa pribatu askotan, izan ere, sektore publikoan hartzen diren neurriak erreferentzi moduan hartzen baitira, batez ere krisi egoeran. Beraz, sektore publikoko langileei egiten zaizkien murrizketak, era zuzenean eragiten die arlo pribatuko langileei ere.
Jakina da egoera ekonomikoa zein den eta kontuan izan behar dugu familia askotan langile publikoen soldataren menpe daudela edo familiaren diru sarrera osoa kontuan izanda, sostengu nagusia direla. Denok dakigu ere, langile publikoek alegia, zerbitzu publikoak eskaintzen dituzten horiek, esfortzu handia egiten dutela euren egoerak kaskartzeak eraginik ez izateko ematen duten zerbitzuan. Baina nahita nahiez agerikoa da langileen lan baldintzek islada dutela, ematen den zerbitzuan. Ahalegin hori egiten badute ere.
Badago adibide bat hona ekarri nahi nuena, Euskal Herriko datuak, PISA txostenari dagokionean, ez dira hain okerrak izan. Are gehiago, zuetariko batzuek ospatu egin dituzue. Nori esker lortu ditugu datu horiek? Tartean, langile publikoak diren irakasleei esker. Baina euren lan baldintzak urratzen jarraitzen baditugu, gure eta jende askoren galdera da, noiz arte eutsi ahalko diogu hezkuntzaren kalitateari?
Murrizketei gehitu behar diegu langile publikoek pairatu duten desprestigio kanpaina. Alper moduan tratatu izan dira askotan eta gehiegizko soldata kobratzea leporatu zaie. Eta larria da hori, kontuan izanda euretako askok 1.000 euro inguruko soldata dutela.
Legebiltzar honetatik ere, jasan izan dituzte hipokresiaren pertsonifikazioak. Datorren urteko soldataren izozketa onartu zen eztabaida hartako erdibidekoan aitortzen zitzaien, orain arte EAEko langile publikoek egindako lana eta esfortzua eta bai hipokresia hutsa.
Hipokresia dela diot zeren eta gure ikuspegiko badago euren lana eta esfortzua goraipatzeko modu zuzen posible eta egoki bat. Zein da modu hori? Besterik gabe lan baldintzak hobetzea edo behintzat mantentzea. Aldiz, gero eta gehiago kaskartu egiten duzue euren egoera eta esan dudan bezala, horrekin batera zerbitzu publikoen kalitatearen galera pairatu behar dugu.
Hori azenarioaren eta makilaren estrategia baino ez da. Alde batetik, aitortu egiten duzuen haien lana, orain arte lan txukuna egiten dutela esaten duzue, bide horretan jarraitu dezatela eskatzen diezue eta beste aldetik, ordainetan murrizketekin eskertzen diezue egindakoa. Ba hori, azenarioaren eta makilaren estrategia.
Esan dudan bezala, langileen lan baldintzen kaskartzearekin, zerbitzuaren kalitatearen kaskartzea dator arlo guztietan eta horrek gizarte osoko ongizatean eragin zuzena izaten ari du.
Gainera gizartearen erosmen ahalmena galerak enpleguaren suntsitzea dakar ondorio zuzena moduan eta Jaurlaritzaren aurpegi bikoitza salatu beharra dago. Izan ere, azpimarratzen du bere lehentasuna dela dagoen lana mantentzea eta enplegu berria sortzea eta bitartean kontrako norabidean doan politika egiten du.
Consejeros y consejeras de este Gobierno, como la señora Uriarte, aparecen orgullosas y celebran algunos buenos resultados como los dl informe PISA. Otros hablan también de la excelencia de nuestros servicios como el Consejero de Sanidad, incluso se atreven a felicitar a las y a los trabajadores por su gran labor.
Y no estaría mal si todo eso no tuviera un reverso amargo: Imposición de recortes, uno detrás de otro hasta hacer temblar los bolsillos de los trabajadores públicos con bajadas que rondan el 25 % de su poder adquisitivo: Eliminación en la práctica de la negociación colectiva, imposición de una jornada superior a las 35 horas que fue acordada en la mesa general y ha sido reiteradamente solicitada en este Parlamento. Bajada drástica de las sustituciones, amortizaciones de puestos de trabajos o no convocatoria de las OPEs necesarias.
Ejemplos varios y diversos de lo que es no hacer una política real a favor del mantenimiento y creación de los puestos de trabajo.
Soldataren izozketaren harira, dirudienez Jaurlaritzak jada hartuta du erabakia, alegia soldata izoztu egin du. Beraz, Madrildik etorri zaion araua bete egingo du oinarrizko legedia aitzaki moduan hartuz eta langile publikoen soldata osatzeko ez du tresnarik bilatuko. Hori da gure ustez egingo duena.
Azaldu dudan guztiagatik, aurkeztu genuen interpelazio bat eta horren ondorioz orain eztabaidatzen ari gara ekimen hau. Gure proposamenarekin Jaurlaritzari zera eskatu nahi diogu: Bi hilabeteko epean ekarri dezala Ganbara honetara langile publikoek pairatu duten erosmen ahalmen galeraren inguruko txostena, eta txosten horrek jasotzea diru galera hori berreskuratzeko hartu daitezkeen neurri zehatzak plangintza batean zehaztuta.
Uste dugu proposamena guztiz legitimoa eta legala dela. Nork esan dezake gobernu batek ezin dituela ezarri neurri zehatzak beraien langile publikoek berreskuratu dezaten urtean zehar galdutako erosmen ahalmena? Inor ez.
Badakigu gizarteak, oro har, erosmen ahalmena galera izan duela, noski baietz, ez soilik langile publikoek. Horrek ere arduratzen gaitu. Eta horrekin zerikusirik duen hainbat ekimen eztabaidatu dugu Legebiltzar honetan arduratzen gaituelako ere langile guztien egoera.
Baina ekimen hau aurkezten dugu uste dugulako Jaurlaritzak erantzukizun osoa duela bere langile publikoekiko eta baduelako zeregin euren lan baldintzak urratzen ez jarraitzeko.
Beraz, espero dugu zuen guztion bozka jasotzea eta horrek esan nahiko du ados zaudetela gure ikuspegiarekin. Alegia, langileek ez dutela ordaindu behar krisiaren ondorioak eurek ez direlako errudunak eta langileen lan baldintzek harreman zuzena dutelako, gizarte osoa jasotzen duen zerbitzu publikoen kalitatearekin. Eta eskubidea dugu zerbitzu horiek duinak eta kalitatezkoak izateko.
Besterik gabe, eskerrik asko.